Brăila
Store norske leksikon,Geografi,Verdens geografi,Europa,Romanias geografi
Brăila er en by i Romania, ved vestbredden av Donau, 170 kilometer fra munningen. Den har 198 900 innbyggere (2020) og er en av landets viktigste havnebyer.
Brăila har lange industritradisjoner innen metallurgisk industri, maskin-, tekstil- og treforedlingsindustri og skipsverft. Etter kommunismens fall i 1989 og den påfølgende privatiseringen ble mange store bedrifter nedlagt. Det ble for eksempel slutt på produksjonen av gravemaskiner. Samtidig er nye produkter kommet til, som bildeler og utstyr til vindkraftverk. Byens store skipsverft ble i 2003 overtatt av Akers Yards, senere som STX OSV, og fra 2013 Vard AS, som en del av det italienske verftskonsernet Fincantieri.Byen ble første gang nevnt i 1368. Den var tyrkisk fra 1554, og ble deretter gitt tilbake til (det rumenske) fyrstedømmet Valakia i 1828. Byen har en særpreget byplan fra 1835, der det sentrale gatenettet er lagt i konsentriske halvsirkler opp fra elvebredden. Les mer i Store norske leksikon Romanias geografi Romanias historie Romanias befolkning